title: 2014/741/ЕС: Решение на Съвета от 21 октомври 2014 година за определяне на позицията, която да бъде приета от името на Европейския съюз в рамките на Комитета по държавните поръчки относно оттеглянето на възраженията на Съюза срещу отписването на три субекта от приложение 3 към допълнение I на Япония към Споразумението за държавните поръчки

text:
               29.10.2014

               BG

               Официален вестник на Европейския съюз

               L 308/97

         РЕШЕНИЕ НА СЪВЕТА
   от 21 октомври 2014 година
   за определяне на позицията, която да бъде приета от името на Европейския съюз в рамките на Комитета по държавните поръчки относно оттеглянето на възраженията на Съюза срещу отписването на три субекта от приложение 3 към допълнение I на Япония към Споразумението за държавните поръчки

      (2014/741/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               На 29 август 2001 г. страните по Споразумението за държавните поръчки на СТО („СДП от 1994 г.“) получиха уведомление от Япония съгласно член XXIV, параграф 6, буква б) от СДП относно отписването на East Japan Railway Company, Central Japan Railway Company и West Japan Railway Company („трите железопътни дружества“) от приложение 3 към допълнение I на Япония.

               (2)

               С оглед на някои първоначални опасения, на основание член XXIV, параграф 6, буква б) от СДП от 1994 г. на 1 октомври 2001 г. Съюзът внесе възражение срещу предложените от Япония изменения, с цел да проучи обстойно причините за отписването на трите железопътни дружества.

               (3)

               Въпреки проведените консултации между ЕС и Япония, ЕС — за разлика от всички останали страни, които внесоха възражения — не оттегли своето възражение.

               (4)

               Възражението на Съюза беше взето под внимание при преразглеждането на СДП от 1994 г. Япония не посочи трите железопътни дружества в приложение 3 към допълнение I на Япония, но добави към него бележка, в която се пояснява, че трите железопътни дружества се смятат за включени в обхвата на приложение 3 на Япония дотогава, докато Съюзът оттегли възражението си срещу отписването на тези дружества.

               (5)

               В процеса на определяне на обхвата на споразумението за свободна търговия между ЕС и Япония и на преговорите относно държавните поръчки във връзка с посоченото споразумение, ЕС изрази готовността си да оттегли своето възражение срещу отписването на трите железопътни дружества в съответствие с подхода, възприет от Съвета във връзка с пътната карта относно железопътния и градския транспорт, без това да засяга оценката относно равнището на конкуренция на железопътния пазар в Япония.

               (6)

               С оглед на факта, че Япония потвърди намерението си да ревизира съществено условията за прилагане на клаузата за оперативна безопасност в бележка 4 към приложение 2 на Япония и в бележка 3, буква а) към допълнение I към приложение 3 на Япония, и да насърчава прозрачни и недискриминационни практики при възлагането на поръчки от страна на трите железопътни дружества, Съюзът следва да оттегли своието възражение срещу отписването на тези дружества.

               (7)

               Оттеглянето на възражението следва да не засяга позицията на ЕС в Комитета за държавните поръчки относно решението за индикативните критерии, въз основа на които се доказва ефективното премахване на държавния контрол или влиянието на държавата върху попадаща в обхвата процедура за възлагане на поръчка от даден субект, съгласно член XIX, параграф 8 от преразгледаното СДП, и по-специално дали държавният контрол или влиянието на държавата са ефективно премахнати в случаите, когато съответните субекти не извършват дейност в условия на конкуренция.

               (8)

               Целесъобразно е да се определи позицията, която да бъде приета от името на Съюза в рамките на Комитета по държавните поръчки във връзка с оттеглянето на възражението,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейския съюз в рамките на Комитета по държавните поръчки, е следната: Съюзът оттегля своето възражение срещу отписването на East Japan Railway Company, Central Japan Railway Company и West Japan Railway Company от приложение 3 към допълнение I на Япония към Споразумението за държавните поръчки.
   Член 2
   Настоящото решение влиза в сила в деня на приемането му.

      Съставено в Люксембург на 21 октомври 2014 година.

            За Съвета

            Председател

         S. GOZI


title: 2014/566/ЕС: Решение на Европейския парламент от 3 април 2014 година относно приключването на сметките на Европейския център за развитие на професионалното обучение за финансовата 2012 година

text:
               5.9.2014

               BG

               Официален вестник на Европейския съюз

               L 266/173

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на Европейския център за развитие на професионалното обучение за финансовата 2012 година
   (2014/566/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2012 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2012 година, придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕИО) № 337/75 на Съвета от 10 февруари 1975 г. относно създаването на Европейския център за развитие на професионалното обучение (4), и по-специално член 12а от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0207/2014),

               1.

               Одобрява приключването на сметките на Европейския център за развитие на професионалното обучение за финансовата 2012 година.

               2.

               Възлага на своя председател да предаде настоящото решение на директора на Европейския център за развитие на професионалното обучение, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 21.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 39, 13.2.1975 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2007/466/ЕО: Решение на Съвета от 28 юни 2007 година за назначаване на шестима членове от Швеция и девет заместник-членове от Швеция в Комитета на регионите

text:
               6.7.2007

               BG

               Официален вестник на Европейския съюз

               L 176/23

      РЕШЕНИЕ НА СЪВЕТА

   от 28 юни 2007 година
   за назначаване на шестима членове от Швеция и девет заместник-членове от Швеция в Комитета на регионите
   (2007/466/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Швеция,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1).

               (2)

               След оставките на г-н HAMMAR, г-н HEISTER, г-н KALIFF, г-н NORDSTRÖM, г-жа RYDEFJÄRD и г-жа TARRAS-WAHLBERG шест места за членове на Комитета на регионите останаха незаети. След оставките на г-жа CELION, г-жа GRANBERG, г-жа NORGREN, г-н SCHUBERT, г-жа SEGERSTEN-LARSSON, г-жа TALLBERG и г-жа ÖGREN седем места за заместник-членове на Комитета на регионите останаха незаети. След края на мандата на г-н PERSSON едно място за заместник-член остана незаето. След назначаването на г-жа RYDEFJÄRD, бивш заместник-член, за член (междувременно подала оставка), едно място за заместник-член остана незаето,

         РЕШИ:
   Член 1
   Назначават се за членове и заместник-членове на Комитета на регионите за остатъка от мандата, а именно до 25 януари 2010 г.:

               a)

               като членове:

                           —

                           г-н Paul LINDQUIST, Lidingö kommun,

                           —

                           г-жа Kristina ALVENDAHL, Stockholms kommun,

                           —

                           г-жа Maria WALLHAGER, Stockholms läns landsting,

                           —

                           г-н Ilmar REEPALU, Malmö kommun,

                           —

                           г-жа Lotta HÅKANSSON HARJU, Järfälla kommun,

                           —

                           г-жа Catarina SEGERSTEN-LARSSON, Värmlands läns landsting;

                     и

               б)

               като заместник-членове:

                           —

                           г-н Carl Fredrik GRAF, Halmstads kommun,

                           —

                           г-жа Susanna HABY, Göteborgs kommun,

                           —

                           г-н Carl Johan SONESON, Skåne läns landsting,

                           —

                           г-н Rolf SÄLLRYD, Kronobergs läns landsting,

                           —

                           г-жа Ingela NYLUND WATZ, Stockholms läns landsting,

                           —

                           г-жа Agneta LIPKIN, Norrbottens läns landsting,

                           —

                           г-н Tore HULT, Alingsås kommun,

                           —

                           г-жа Yoomi RENSTRÖM, Ovanåkers kommun,

                           —

                           г-н Kenth LÖVGREN, Gävle kommun;

         на мястото на:

               a)

                           —

                           г-н Henrik HAMMAR,

                           —

                           г-жа Lisbeth RYDEFJÄRD,

                           —

                           г-н Lars NORDSTRÖM,

                           —

                           г-н Roger KALIFF,

                           —

                           г-жа Catarina TARRAS-WAHLBERG,

                           —

                           г-н Chris HEISTER;

                     и

               б)

                           —

                           г-жа Agneta GRANBERG,

                           —

                           г-жа Lena CELION,

                           —

                           г-жа Catarina SEGERSTEN-LARSSON,

                           —

                           г-н Kent PERSSON,

                           —

                           г-н Endrick SCHUBERT,

                           —

                           г-жа Christina TALLBERG,

                           —

                           г-жа Lisbeth RYDEFJÄRD (назначена за член, междувременно подала оставка),

                           —

                           г-жа Åsa ÖGREN,

                           —

                           г-жа Ulla NORGREN.

         Член 2
   Настоящото решение влиза в сила в деня на приемането му.

      Съставено в Люксембург на 28 юни 2007 година.

            За Съвета

            Председател

         S. GABRIEL

      (1)  ОВ L 56, 25.2.2006 г., стр. 75.